yitij yettuɣal d amellal, mi ara yeɣli yitij yettuɣal d azeggaɣ. D imɣi i yerẓagen yak deg imɣan, qlilu iruḥ am ɣlilu neqqar nukkni ɣlilu i lḥaǧa areẓagan. Yelha i waṭtan n seker akked cwami n uglim, qlilu-agi icuba ara umezzuɣ n yilef axaṭar ula d amezuɣ nyilef qqaren-d d akken cwami n uglim ittaraten-t umezzuɣ n yilef. Imɣi wi tlata mejjir. Mejjir yettmačča sexdamen-t leqbayelneɣ di lmakla, ladɣa i wumi qqaren akken zik abazin, yella wid isexdamen mejjir ar daxel, ṣṣafi ihi yesɛa azal muqqren ama i tfekka-nneɣ neɣ it-dawsa-neɣ, ama d ifer-is ama d aẓar-is yettmačča yak, yettidir deg imukan anda llan waman, mejjir am umagraman, imeqqi-d deg waman, iferriwen-is d izegzawen d imḍewren, yettili deg tefsut yelha i waman n tasa , uqraḥ n tɛebbudt, d win yesɛan times, yelha diɣen i ubeḥri d tusut. Imɣi wayeḍ wacnaf, yettili deg tefsut iferrawen-is d izegzawen am ifarrawen n left, ajeǧǧig-is d awraɣ, yettidir deg wakal yesɛan aman. Azal-is yelha i waṭṭan n usnuffes neɣ ṭiqqa, tussut d ubeḥri, d uqraḥ n wamas, amdan yesɛan diɣen tasmuḍi deg yiḍarren (Rhumatisme), wacnaf-agi d imɣi ittmudun aṭas i lmal ameqqran (tistan, izegzaren) imezwura-neɣ qqaren-ak ad as-mudaɣ wacnaf iwakken ad ḥedraɣ af seḥḥa-s n uɣarsiw-nni.